ตามหัวเรื่องเลยค่ะ ไม่มีไข้ ไม่ไอ แต่มีเสมหะในลำคอ กลืนน้ำลายแล้วเจ็บคอเป็นบางครั้ง มีปวดเมื่อยเนื้อตัวเล็กน้อย ส่วนมากจะปวดเมื่อยหลัง คืออยากทราบว่าจะเป็นโควอดไหมค่ะ
สวัสดีค่ะ อาการที่มีเพียงแค่เสมหะในคอ กลืนน้ำลายแล้วเจ็บเป็นช่วงๆนั้น อาจจะเกิดจาก การมีเยื่อบุที่ช่องคออักเสบจากการติดเชื้อไวรัสหรือแบคทีเรีย การมีแผลในบริเวณเยื่อบุปากและคอเช่นกลุ่มแผลร้อนใน การมีต่อมทอนซิลอักเสบ มีไซนัสอักเสบแล้วน้ำมูกไหลลงไปที่คอส่วนการติดเชื้อโควิด 19 นั้น ผู้ป่วยส่วนใหญ่มักจะมีไข้เกิน 37.5 องศา ร่วมกับมีอาการไอแห้งๆ มากกว่าจะไอมีเสมหะแต่หากมีประวัติเสี่ยงเช่นเดินทางไปที่ชุมชนบ่อยๆ ไม่ได้ใส่หน้ากากอนามัย หรือมีคนใกล้ตัวเป็นโรคโควิด 19 ควรไปพบแพทย์เพื่อตรวจเพิ่มเติมเบื้องต้นรับประทานยารักษาตามอาการ พักผ่อนให้เพียงพอ ดื่มน้ำมากๆ หลีกเลี่ยงการไปที่ชุมชนไปก่อน